Գագիկ Սիմոնյանը պնդում է, որ ԱԱԾ-ում իրեն ասել են, թե թիմի ադմինիստրատոր Արա Ազարյանը խաղադրույքներ է կատարել Էդգար Պետրոսյանի մոտ ու իբր գումարը կիսել է իր ու եւս մի քանի հոգու հետ. «Գործում նշվում էր մի քանի հազար դոլար գումարի մասին: Սակայն ես կարծում եմ, անգամ վստահ եմ, որ գումարը շատ ավելի մեծ է եղել։ Այստեղ ես ուզում եմ հստակ բացահայտում արվի. նույնիսկ միլիոնների մասին կարող է խոսք լինել, քանի որ հակառակ դեպքում ՈՒԵՖԱ-ն հանդիպումը կասկածելի չէր համարի ու գրություն չէր ուղարկի: Միայն չափազանց խոշոր խաղադրույքների դեպքում է այդպիսի ընթացք տրվում։ Գործում ներկայացվել է միայն մի քանի հազար դոլարի հարց, սակայն այդպիսի հարցը ՈՒԵՖԱ-ին չէր անհանգստացնի։ Խոսքը մի քանի խաղերի մասին է, որոնց թվում են «Ուլիս-2»-«Արարատ», «Ուլիս-2»-«Բանանց» դիմակայությունները»: